ועדת הכספים, כנסת 17, פרוטוקול מספר 352, 2007-03-12 11:30

יעקב ליצמן: שלום לכולם, על סדר היום גמלאי תעש שלא מקבלים פנסיה.

ראובן ריבלין: אדוני היושב ראש, שמעתי שהגמלאים קיבלו את משכורתם בזמן.

ראובן ריבלין: האם העובדה שהגמלאים קיבלו בזמן נגעה לאיזושהי פעולה של הממשלה כלפי החוק?

יעקב ליצמן: לא, אבל מותר לי להתגאות בכך שחברי הוועדה, בגלל הלחץ שלהם על הממשלה עזרו יותר מקצת לכך שהגמלאים יקבלו את הפנסיה שלהם.

יעקב ליצמן: אני חושב שזה נכון אבל אני לא הולך להסתפק בזה ואני רוצה להיות בטוח שלהבא יהיה מסודר.

ראובן ריבלין: אני שואל את נציג האוצר.

ראובן ריבלין: האם זה שינוי מדיניות בשתיקה אבל למעשה הממשלה היא זו שדאגה שהגמלאים יקבלו את משכורתם בזמן?

אסף רגב: מי שדאג לשלם את משכורת הגמלאים והעובדים בזמן זה החברה, לא הממשלה.

ראובן ריבלין: זאת אומרת שזה לא בגלל המדיניות שלכם שהשתנתה.

יעקב ליצמן: האם האוצר יכול להגיד לי כמה כסף הועבר בחודש האחרון על חשבון החוב?

אסף רגב: מלבד 10 מיליון שקלים שהועברו להכנסות המדינה, כל הכסף שנמצא מול חשבוניות של תעש במשרד הביטחון הועבר לחברה.

יעקב ליצמן: 10 מיליון שקל על חשבון החובות, קוזזו.

יעקב ליצמן: כמה החובות?

אסף רגב: 400.

יעקב ליצמן: זאת אומרת, כל ההפרש היה 6 מיליון שקל של הגמלאים, נכון, אני זוכר טוב?

אסף רגב: העברנו את הכסף לחברה מלבד 10 מיליון שקל ומי שמשלם את המשכורות ואת הפנסיות זו החברה.

ראובן ריבלין: השאלה הבאה, אם בחודש הבא יתברר שהחברה לא מסוגלת לשלם כתוצאה מהגישה שלכם את הפנסיה, אתם תדאגו שהיא תוכל לשלם?